apstiprinĀts
 Daugavpils pilsētas domes Iepirkumu komisijas
2018.gada 27.augusta sēdē, prot.Nr.1

Iepirkuma komisijas priekšsēdētājs

*(personiskais paraksts)* A.Streiķis

NOLIKUMS

Iepirkumam Publisko iepirkumu likuma 9.panta noteiktajā kārtībā

**„Pārtikas produktu piegāde Daugavpils pensionāru sociālās apkalpošanas teritoriālajam centram”**

Identifikācijas numurs DPD 2018/121

**Daugavpils, 2018**

1. **Vispārīgā informācija**
2. Iepirkuma identifikācijas **Nr. DPD 2018/121**
3. Pasūtītājs, kurš veic iepirkumu: Daugavpils pilsētas dome, NMR Nr.90000077325, juridiskā adrese: Kr.Valdemāra iela 1, Daugavpils, LV-5401, Latvijas Republika.
4. Pasūtītāji, kuru vajadzībām tiek veikts iepirkums:
	1. **Daugavpils pensionāru sociālās apkalpošanas teritoriālais centrs**, reģ.Nr. 90000065913, 18.novembra iela 354A, Daugavpils, LV-5413.
5. Iepirkuma metode: saskaņā ar Publisko iepirkumu likuma 9.pantu.
6. Kontaktpersona ar nolikumu saistītos jautājumos: Daugavpils pilsētas domes Centralizēto iepirkumu nodaļas juriste Kristīne Šede, tālr.: 65404330, fakss: 65421941 e-pasts: kristine.sede@daugavpils.lv .
7. Nolikumam atbilstošo piedāvājumu izvēles kritērijs: **saimnieciski visizdevīgākais piedāvājums, ko nosaka ņemot vērā tikai cenu.**
8. Pretendents **nav tiesīgs** iesniegt piedāvājumu variantus.
9. Piedāvājuma nodrošinājums **nav** paredzēts.
10. Līgumsaistību izpildes nodrošinājums **nav** paredzēts.

**II. Iepirkuma priekšmets**

1. Iepirkuma priekšmets: **Pārtikas produktu piegāde Daugavpils pensionāru sociālās apkalpošanas teritoriālajam centram**, atbilstoši tehniskajai specifikācijai un šī Nolikuma prasībām.
2. **Tehniskā specifikācija-tehniskā un finanšu piedāvājuma forma** ir noteikta Nolikuma **2.pielikumā.**
3. Iepirkuma nomenklatūra: **15000000-8 (pārtikas produkti, dzērieni, tabaka un saistītā produkcija)**.
4. Iepirkums paredz **iepirkuma līguma slēgšanu** (5.pielikums).
5. Līguma izpildes termiņš: **aptuveni 3 mēneši no līguma noslēgšanas dienas.**
6. Iepirkuma priekšmets **sadalīts 33.daļās**.

**III. Informācijas apmaiņas nosacījumi**

1. Iepirkuma komisijas atbildes uz iespējamo pretendentu rakstiski uzdotajiem jautājumiem tiks publicētas Daugavpils pilsētas pašvaldības mājas lapā [www.daugavpils.lv](http://www.daugavpils.lv), sadaļā „Pašvaldības iepirkumi, konkursi”.
2. Norādītajā interneta adresē iepirkuma komisija ieinteresētajiem piegādātājiem, nepieciešamības gadījumā, ievietos papildus informāciju, skaidrojumus attiecībā uz Nolikuma prasībām, kā arī sniegs atbildes uz pretendentu jautājumiem. **Pretendentiem ir pastāvīgi jāseko līdzi aktuālajai informācijai mājas lapā par konkrēto iepirkumu.**
3. Pretendentu rakstiski iesniegtie jautājumi un iepirkumu komisijas atbildes uz tiem, kā arī skaidrojumi attiecībā uz Nolikuma prasībām kļūst saistošivisiem iepirkuma iespējamiem pretendentiem ar to publicēšanas brīdi Daugavpils pilsētas pašvaldības mājas lapā.
4. Ieinteresētajiem Pretendentiem ir pienākums sekot līdzi Nolikumā publicētajai un/vai aktualizētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.

**IV. Piedāvājumu iesniegšanas laiks un kārtība**

1. Piedāvājumu drīkst iesniegt personīgi vai atsūtīt pa pastu pēc adreses: **Daugavpils pilsētas domes Centralizēto iepirkumu nodaļa, Imantas iela 9-1B, Daugavpils, LV- 5401**, sākot ar dienu, kad attiecīgs paziņojums par iepirkumu ir publicēts Iepirkumu uzraudzības biroja mājas lapā.
2. Piedāvājuma iesniegšanas pēdējais termiņš – ne vēlāk kā līdz **2018.gada 12.septembris, plkst.11:00** pēc vietējā laika. Ja piedāvājums tiek iesniegts pēc norādītā piedāvājuma iesniegšanas termiņa beigām, to neatvērtā veidā nosūta atpakaļ pretendentam ierakstītā pasta sūtījumā.
3. Piedāvājumu atvēršana notiks **2018.gada 12.septembrim, plkst.11:00**, Daugavpils pilsētas domes Centralizēto iepirkumu nodaļas 1.kabinetā, Imantas iela 9-1B, Daugavpils, LV - 5401, atklātā sēdē.
4. Piedāvājumu vērtēšanu un lēmumu pieņemšanu komisija veic slēgtā sēdē.

**V. Piedāvājuma noformēšana**

1. Dokumenti jāiesniedz papīrformātā latviešu valodā, drukātā veidā, vienā eksemplārā, lapas cauršūtas, numurētas un aizzīmogotas. Dokumenti ir jāiesniedz aizlīmētā aploksnē uz kuras ir norādīti **pretendenta** rekvizīti un **pasūtītāja adrese**: Daugavpils pilsētas dome, Kr.Valdemāra iela 1, Daugavpils, LV-5401, ar atzīmi:

**Iepirkumam** **Publisko iepirkumu likuma 9.panta noteiktajā kārtībā**

**„ Pārtikas produktu piegāde Daugavpils pensionāru sociālās apkalpošanas teritoriālajam centram”, id.Nr. DPD 2018/121**

**Neatvērt līdz 2018.gada 12.septembrim, plkst.11:00.**

1. Piedāvājumā iekļautajiem dokumentiem ir jābūt latviešu valodā, skaidri salasāmiem, bez neatrunātiem labojumiem. Ja dokumenti iesniegti citā valodā, pretendents pievieno tiem apliecinātu tulkojumu.
2. Ja pretendents iesniedzis kāda dokumenta kopiju, tās pareizību apliecina Ministru kabineta 2010.gada 28.septembra noteikumu Nr.916 „Dokumentu izstrādāšanas un noformēšanas kārtība” noteiktajā kārtībā.
3. Pieteikumu, tehnisko un finanšu piedāvājumu un citus iepirkuma dokumentus paraksta persona, kuras pārstāvības tiesības reģistrētas Latvija Republikas Uzņēmumu reģistrā, vai kura ir tam speciāli pilnvarota.
4. Pieteikums, tehniskais un finanšu piedāvājums jāsagatavo saskaņā ar pievienotajiem paraugiem.
5. Pēc piedāvājuma iesniegšanas termiņa beigām pretendents nevar savu piedāvājumu grozīt.
6. Pretendentu iesniegtie dokumenti pēc iepirkuma pabeigšanas netiek atdoti atpakaļ.

**VI. Prasības pretendentiem un iesniedzamie dokumenti**

1. **Pretendentu kvalifikācijas (atlases) prasības un iesniedzamie dokumenti kvalifikācijas apliecināšanai iepirkumā:**

|  |  |  |
| --- | --- | --- |
| **N.p.****k.** | **Atbilstība profesionālās darbības veikšanai** | **Iesniedzamie dokumenti kvalifikācijas apliecināšanai** |
| 31.1. | Pretendents ir reģistrēts atbilstoši reģistrācijas vai pastāvīgās dzīvesvietas valsts normatīvo aktu prasībām. Prasība attiecas arī uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, uz piegādātāju apvienības dalībnieku (ja piedāvājumu iesniedz piegādātāju apvienība), kā arī uz apakšuzņēmēju (ja pretendents plāno piesaistīt apakšuzņēmēju). | *Informācija par Latvijā reģistrēta pretendenta reģistrācijas faktu tiks iegūta publiskā datubāzē.*Ja Pasūtītājs publiskajās datubāzēs nevarēs iegūt attiecīgu informāciju vai neiegūs pilnīgu informāciju, to pieprasīs pretendentam.Ārvalstī reģistrētam vai pastāvīgi dzīvojošam pretendentam jāiesniedz ziņas par to, vai pretendents ir reģistrēts atbilstoši reģistrācijas vai patstāvīgās dzīvesvietas valsts normatīvo aktu prasībām un pierādījumus, kas apliecina pretendenta likumiskā pārstāvja (vadītāja, direktora) paraksta tiesības. Ārvalstu kompetento institūciju izsniegtās izziņas (tulkotu un apliecinātu dokumenta kopiju) un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu. Ja pieteikumu paraksta pilnvarotā persona – papildus pievieno pilnvaras oriģināla eksemplāru. |
| 31.2. | Pretendentam (t. sk. apakšuzņēmējiem un katram piegādātāju apvienības dalībniekam) atbilstoši Pārtikas aprites uzraudzības likuma prasībām ir tiesības piedalīties pārtikas apritē kā tehniskajā piedāvājumā iekļauto pārtikas preču ražotājam un/vai izplatītājam (*prasība attiecas uz pretendentiem, personām, uz kuras iespējām pretendents balstās, apakšuzņēmējiem, piegādātāju apvienības dalībniekiem, kuru darbība pakļauta Pārtikas aprites uzraudzības likuma prasībām*). | *Latvijā reģistrētas pretendenta reģistrācijas vai atzīšanas faktu, kas apliecina Pretendenta tiesības, atbilstoši Pārtikas aprites uzraudzības likumam piedalīties pārtikas apritē, komisija pārbaudīs patstāvīgi publiski pieejamā datu bāzē PVD mājas lapā internetā.* |
|  | **Tehniskās un profesionālās spējas** | **Iesniedzamie dokumenti kvalifikācijas apliecināšanai** |
| 31.2. | Pretendenta rīcībā (īpašumā, valdījumā vai nomā vai pamatojoties uz sadarbības līgumu) ir atbilstoši aprīkoti transporta līdzekļi Pretendenta tehniskajā piedāvājumā noteikto preču piegādei, nodrošinot vispārējo higiēnas un ar pārtikas apriti saistīto normatīvo aktu prasību izpildi un ievērojot produktu grupām raksturīgo temperatūras režīmu. | Apliecinājums, kas sagatavots atbilstoši nolikuma 3.pielikumā noteiktajai formai, par Pretendenta rīcībā (īpašumā (iesniedzot transportlīdzekļa tehniskās pases kopiju) vai nomā (iesniedzot nomu apliecinošu dokumentu-līguma kopiju) vai pamatojoties uz sadarbības līgumu vai kravu pārvadājuma līgumu (iesniedzot tā kopiju) esošajiem transporta līdzekļiem pretendenta tehniskajā piedāvājumā noteikto preču piegādei, nodrošinot vispārējo higiēnas un nemainīgu pārtikas produkta kvalitāti piegādes laikā. |
| 31.3. | Pretendentam pēdējos trīs gados vai īsākā periodā, ja pretendents ir dibināts vēlāk, ir pieredze pārtikas produktu piegādē izglītības iestādēm, sociālās aprūpes un sociālās rehabilitācijas institūcijām vai ārstniecības iestādēm. | Pretendenta pieredzes apraksts (skat. 4.pielikumu) par pārtikas produktu piegādi izglītības iestādēm, sociālās aprūpes un sociālās rehabilitācijas institūcijām vai ārstniecības iestādēm par pēdējiem trim gadiem, kuram pievienota vismaz 1 (viena) pozitīva atsauksme. |

1. **Parakstīts Tehniskais un finanšu piedāvājums** (2.pielikums), kurā jānorāda pretendenta piedāvātā līgumcena EUR bez PVN un ar PVN. Tehnisko piedāvājumu iesniedz arī elektroniskā veidā **CD diskā** vai citā elektronisko datu nesējā.
2. Komisija izslēdz pretendentu no tālākas dalības iepirkumā un neizskata tā piedāvājumu Publisko iepirkumu likuma 9.panta astotajā daļā noteiktajos gadījumos.
3. Komisija noraida pretendenta piedāvājumu:
	1. pretendents nav iesniedzis visus Nolikumā noteiktos dokumentus savas kvalifikācijas novērtēšanai;
	2. pretendents neatbilst Nolikumā noteiktajām kvalifikācijas prasībām;
	3. pretendents iesniedzis neatbilstošu tehnisko vai finanšu piedāvājumu;
	4. Ir būtiski pārkāpti citi Nolikuma nosacījumi un pastāvot šādam pārkāpumam Pasūtītājs nevar nodrošināt Publisko iepirkumu likuma 2.pantā noteikto mērķu ievērošanu.

**VII. Piedāvājumu vērtēšanas kritēriji un lēmuma pieņemšana**

1. Iepirkuma komisija izvēlas **saimnieciski visizdevīgāko piedāvājumu, kuru nosaka ņemot vērā tikai cenu.** Par saimnieciski visizdevīgāko piedāvājumu tiks atzīts Publisko iepirkumu likuma, šī Nolikuma un Tehnisko specifikāciju prasībām atbilstošs piedāvājums ar zemāko cenu.
2. Iepirkuma komisija:
	1. Pārbaudīs piedāvājumu atbilstoši Nolikumā norādītajām noformējuma prasībām;
	2. Veiks pretendentu atlasi – pārbaudīs iesniegto dokumentu atbilstību nolikuma prasībām, izskatīs publiskajās datubāzēs pieejamo informāciju par pretendenta kvalifikāciju;
	3. Pārbaudīs tehniskā piedāvājuma atbilstību tehnisko specifikāciju prasībām un nepieciešamības gadījumā pieprasīs pretendentam izskaidrot tehniskajā vai finanšu piedāvājumā iekļauto informāciju, kā arī pārbaudīs, vai finanšu piedāvājumos nav aritmētisku kļūdu;
	4. Veiks pārbaudi par Publisko iepirkumu likuma 9.panta astotajā daļā noteikto izslēdzošo nosacījumu neesamību attiecībā uz pretendentu un personu, uz kuras iespējām pretendents balstās, lai apliecinātu savu kvalifikāciju.
	5. Pieņems lēmumu par uzvarētāju.
3. Trīs darba dienu laikā pēc lēmuma pieņemšanas visi pretendenti tiks informēti par komisijas pieņemto lēmumu;
4. Piedāvājumi, kas iesniegti pēc uzaicinājumā norādītā termiņa, netiks vērtēti.
5. Ja pasūtītājs pirms tam, kad pieņems lēmumu par iepirkuma līguma slēgšanas tiesību piešķiršanu, konstatēs, ka vismaz divu piedāvājumu novērtējums ir vienāds, tas par izšķirošo piedāvājuma izvēles kritēriju noteiks kritēriju, kas raksturo piegādātāja atbilstību sociālās aizsardzības prasībām, tai skaitā to, ka izraudzīto piedāvājumu iesniedzis piegādātājs, kas ir nacionāla līmeņa darba devēju organizācijas biedrs un ir noslēdzis koplīgumu ar arodbiedrību, kas ir nacionāla līmeņa arodbiedrības biedre (ja piedāvājumu iesniegusi personālsabiedrība vai personu apvienība, koplīgumam jābūt noslēgtam ar katru personālsabiedrības biedru un katru personu apvienības dalībnieku).
6. Ja nolikuma 38.punktā noteiktais izvēles kritērijs arī ir vienāds, pasūtītājs ir tiesīgs rīkot atklātu izlozi, uzaicinot uz to līdzvērtīgus piedāvājumus iesniegušos pretendentus. Izlozes noteikumi tiks apstiprināti atsevišķi un nosūtīti ieinteresētajiem pretendentiem.

**VIII. Iepirkuma komisijas darbība**

1. Iepirkuma Komisija darbojas saskaņā ar Publisko iepirkumu likuma un dotā Nolikuma prasībām.
2. Savus lēmumus komisija pieņem sēžu laikā.
3. Komisijas loceklis nevar vienlaikus pārstāvēt pasūtītāja un pretendenta intereses, kā arī nevar būt saistīts ar pretendentu.
4. Komisija dokumentē katru iepirkuma stadiju, sastādot attiecīgus protokolus un citus dokumentus.
5. Komisijai ir šādas tiesības:
	1. pieprasīt izskaidrot tehniskajā vai finanšu piedāvājumā iekļauto informāciju;
	2. lemt par iesniegtā piedāvājuma noraidīšanu, ja tiek konstatēts, ka tas neat­bilst dotā Nolikuma prasībām;
	3. pieņemt lēmumu par iepirkuma uzvarētāju vai objektīvu iemeslu dēļ izbeigt iepirkumu, neizvēloties nevienu piedāvājumu;
	4. pieaicināt komisijas darbā speciālistus vai ekspertus ar padomdevēja tiesībām;
	5. veikt citas darbības, kas izriet no šī iepirkuma Nolikuma un Publisko iepirkumu likuma.
6. Komisijai ir šādi pienākumi:
	1. izskatīt un izvērtēt pretendentu piedāvājumus un noteikt uzvarētāju;
	2. pārbaudīt, vai piedāvājumos nav aritmētisku kļūdu;
	3. pēc līguma noslēgšanas, nosūtīt paziņojumu Iepirkumu uzraudzības birojam un visiem pretendentiem.
7. Komisijas darba organizācija:
	1. Komisijas sēdes vada komisijas priekšsēdētājs, kurš:
	2. organizē un vada komisijas darbu;
	3. nosaka komisijas sēžu laiku un apstiprina darba kārtību;
	4. sasauc un vada komisijas sēdes.
8. Komisijas priekšsēdētāja prombūtnes laikā viņa pienākumus pilda komisijas priekšsēdētāja vietnieks.

**IX. Pretendenta tiesības un pienākumi**

1. Pretendents nodrošina, lai piedāvājums tiktu noformēts atbilstoši Nolikuma prasībām.
2. Katrs pretendents, iesniedzot pieteikumu, apņemas ievērot visus Nolikumā minētos nosacījumus.
3. Pretendentam līdz piedāvājumu iesniegšanas termiņa beigām, savlaicīgi iesniedzot pieprasījumu, ir tiesības saņemt papildu informāciju par iepirkuma priekšmetu un tehniskajām specifikācijām.
4. Pretendentiem ir pienākums sekot līdzi un ņemt vērā iepirkumu komisijas skaidrojumus vai atbildes, kas tiek publicētas pašvaldības mājas lapā internetā.

X. Citi jautājumi

1. Gadījumā, ja normatīvajos aktos tiek izdarīti vai stājas spēkā grozījumi, piemēro normatīvo aktu nosacījumus, negrozot nolikumu.

Pielikumā:

1. Pieteikums;
2. Tehniskā specifikācija-tehniskā un finanšu piedāvājuma forma;
3. Pieredzes apraksta forma;
4. Apliecinājums (forma);
5. Piegādes līguma projekts.

Pielikums Nr.1

Nolikumam Identifikācijas numurs DPD 2018/121

PIETEIKUMS

Daugavpilī

Komersants \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nosaukums)

Reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nodokļu maksātāja (PVN) reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tālr.,fakss\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ e-pasts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktpersonas amats, vārds, uzvārds, tālr.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Par līguma izpildi atbildīgās personas no pretendenta puses vārds, uzvārds, amats, tālruņa numurs, e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankas rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tā direktora (vadītāja, valdes priekšsēdētāja) ar paraksta tiesībām (vārds, uzvārds) personā, ar šī pieteikuma iesniegšanu:

1. Piesakās piedalīties iepirkumā **„Pārtikas produktu piegāde Daugavpils pensionāru sociālās apkalpošanas teritoriālajam centram”, id.Nr. DPD 2018/121**,  **\_\_\_.daļā “\_\_\_\_\_\_\_\_\_\_\_”** unpiekrīt visiem Nolikuma nosacījumiem un garantē Nolikuma un normatīvo aktu prasību izpildi. Nolikuma noteikumi ir skaidri un saprotami.
2. \_\_\_\_\_\_\_\_\_\_\_\_\_ *(uzņēmuma nosaukums)* apliecina, ka:
	1. visa sniegtā informācija ir pilnīga un patiesa;
	2. nekādā veidā nav ieinteresēts nevienā citā piedāvājumā, kas iesniegts šajā iepirkumā;
	3. nav tādu apstākļu, kuri liegtu tiesības piedalīties iepirkumā un izpildīt Nolikumā norādītās prasības;
3. \_\_\_\_\_\_\_\_\_ *(uzņēmuma nosaukums)* norāda, ka uzņēmums atbilst \_\_\_\_\_\_\_\_\_\_\_\_\_\_\_\_ *(norāda vai uzņēmums atbilst mikro,* *mazajam, vidējam vai lielajam[[1]](#footnote-2))* uzņēmuma statusam. Iesaistītā apakšuzņēmēja uzņēmums (*ja tāds ir*) atbilst *\_\_\_\_\_\_\_\_\_\_\_\_\_\_* *(norāda vai uzņēmums atbilst mikro, mazajam, vidējam vai lielajam)* uzņēmuma statusam.

|  |  |
| --- | --- |
| **Vārds, uzvārds, amats** |  |
| **Paraksts, Datums** |  |

2.Pielikums

nolikumam Identifikācijas numurs DPD 2018/121

**Tehniskā specifikācija-tehniskā un finanšu piedāvājuma forma**

***/Pievienota atsevišķā dokumentā Excel formātā/***

3.Pielikums nolikumam

Identifikācijas numurs DPD 2018/121

**Apliecinājums (forma)**

**par pārtikas produktu piegādēs**

**izmantojamo transportlīdzekļu atbilstību**

Pretendents, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\*,

Pretendenta nosaukums

vien.reģ.Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

vienotais reģistrācijas numurs

tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , ( )

direktora, vadītāja vai pilnvarotās personas vārds, uzvārds personas kods

personā ar šī Apliecinājuma iesniegšanu apliecina, ka tā rīcībā (īpašumā vai nomā vai pamatojoties uz sadarbības līgumu) ir transporta līdzeklis (-ļi) tehniskajā piedāvājumā (...................................daļā) noteikto preču piegādei, nodrošinot vispārējo higiēnas un nemainīgu pārtikas produkta kvalitāti piegādes laikā. Pretendenta rīcībā ir pārtikas apriti reglamentējošo normatīvo aktu prasībām atbilstoši aprīkoti transporta līdzekļi:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Transportlīdzekļa veids, modelis, izlaiduma gads, valsts reģistrācijas Nr., temperatūras regulēšanas amplitūda

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Transportlīdzekļa veids, modelis, izlaiduma gads, valsts reģistrācijas Nr., temperatūras regulēšanas amplitūda

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Transportlīdzekļa veids, modelis, izlaiduma gads, valsts reģistrācijas Nr., temperatūras regulēšanas amplitūda

Pielikumā:

*Pretendenta rīcībā esošo transporta līdzekļu lietošanas tiesību apliecinošu dokumentu (transporta līdzekļa tehniskā pase (kopija) un nomas vai sadarbības, kravu pārvadājuma līgums (kopijas), ja transporta līdzeklis nav pretendenta īpašumā, bet ir tā lietošanā vai saskaņā ar kravu pārvadājuma līgumu pretendentam būs pieejams kravu pārvadājuma pakalpojums.*

Pretendenta vadītāja paraksts\*\*:\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*\* Apliecinājums ir jāaizpilda ar drukātiem burtiem.*

*\*\* Apliecinājums ir jāparaksta Pretendenta vadītājam vai viņa pilnvarotai personai (šādā gadījumā Pretendenta piedāvājumam obligāti jāpievieno pilnvara).*

4.Pielikums nolikumam

Identifikācijas numurs DPD 2018/121

**INFORMĀCIJA PAR PRETENDENTA IEPRIEKŠĒJO GADU PIEREDZI**

*Sastādīšanas vieta*, 2018. gada \_\_\_\_. \_\_\_\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| **Nr.** | **Informācija par preču saņēmēju**(nosaukums, kontaktinformācija) | **Preču (pārtikas produktu) nosaukums**  | **Līguma summa EUR (ar un bez PVN)** | **Preču piegādes periods vai datums** |
| 1. |  |  |  |  |
| 2. |  |  |  |  |
| … |  |  |  |  |

Pielikumā: *Vismaz 1 (viena) pozitīva atsauksme no pārtikas produktu saņēmēja, kas apliecina veikto piegāžu kvalitāti.*

Pretendenta vadītāja paraksts\*\*:\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*\* Apliecinājums ir jāaizpilda ar drukātiem burtiem.*

*\*\* Apliecinājums ir jāparaksta Pretendenta vadītājam vai viņa pilnvarotai personai (šādā gadījumā Pretendenta piedāvājumam obligāti jāpievieno pilnvara).*

5.Pielikums

nolikumam Identifikācijas numurs DPD 2018/121

**LĪGUMS (PROJEKTS)**

**Par pārtikas produktu piegādi Daugavpils pensionāru sociālās apkalpošanas teritoriālajam centram**

**daļā Nr. \_\_\_\_\_ “\_\_\_\_\_\_\_\_\_\_”**

***<Iestādes nosaukums>***, reģ.Nr. *<reģistrācijas numurs>*, juridiskā adrese – *<juridiskā adrese>*, turpmāk šī līguma tekstā saukta **„Pircējs”**, kuras vārdā saskaņā ar \_\_\_\_\_\_\_\_\_\_\_\_\_\_\_\_ rīkojas \_\_\_\_\_\_\_\_\_\_\_\_\_\_\_\_\_\_, no vienas puses, un

***<Piegādātāja nosaukums>***, reģistrācijas Nr*. <reģistrācijas numurs>*, juridiskā adrese *– <juridiskā adrese>*, turpmāk šī līguma tekstā saukts **„Piegādātājs”**, tā <*pilnvarotās personas amats, vārds, uzvārds>* personā, kurš rīkojas saskaņā ar *<pilnvarojošā dokumenta nosaukums>*, no otrās puses,

abas kopā un katra atsevišķi turpmāk šī līguma tekstā sauktas par „Pusēm”, pamatojoties uz iepirkuma „Pārtikas produktu piegāde Daugavpils pensionāru sociālās apkalpošanas teritoriālajam centram” (iepirkuma identifikācijas Nr. DPD 2018/121), (turpmāk tekstā – iepirkums) rezultātiem, bez maldības, viltus un spaidiem noslēdz līgumu par pārtikas preču piegādi (turpmāk tekstā - Līgums), izsakot to šādā redakcijā:

1. **Līguma priekšmets un saturs**
	1. **Piegādātājs** apņemas veikt **pārtikas produktu** (turpmāk tekstā - Preces) piegādi **Pircējam** atbilstoši tehniskās specifikācijas prasībām, **Piegādātāja** iesniegtajam Tehniskajam un Finanšu piedāvājumam (Līguma 1.pielikums), Līguma 3.2.punktā norādītajās preču piegādes vietās, kā arī atbilstoši Latvijas Republikā spēkā esošo normatīvo aktu prasībām un šī Līguma noteikumiem un prasībām.
	2. Preces neatbilst Līguma noteikumiem, ja par produkciju sniegta maldinoša, nepatiesa, nepilnīga vai neskaidra (nesalasāma) informācija, vai tā nav sniegta vispār, vai arī tas rada vai var radīt apdraudējumu **Pircēja** mantai.
2. **Pasūtījuma kvalitāte un apjoms**
	1. Piegādāto Preču kvalitātei jāatbilst iepirkuma nolikumā noteiktajām kvalitātes prasībām, Pārtikas aprites uzraudzības likumam, Ministru kabineta 2012.gada 13.marta noteikumiem Nr.172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem” prasībām.
	2. Piegādes laikā Precēm jābūt fasētām **Preču ražotāja oriģinālā iepakojumā**, atbilstoši normatīvo aktu prasībām,nodrošinot pilnīgu Preču drošību pret iespējamajiem bojājumiem tās transportējot.
	3. Tarai ir jāatbilst Latvijas Republikā spēkā esošajam "Pārtikas aprites uzraudzības likumam" un pārtikas produktu higiēnai.
	4. **Piegādātājs**, piegādājot Preces, bet vienlaikus nenodrošinot to atbilstību Līguma 2.1.un 2.3.punktā noteiktajām prasībām, sedz zaudējumus par pārtikas aprites uzraudzības institūcijas konstatētajām neatbilstībām par produktu kvalitāti un neatbilstību Līguma 2.1.un 2.3.punktā noteiktajām normatīvo aktu prasībām, produktu transportēšanas nosacījumiem, nenodrošinot Preces kvalitātei atbilstošu temperatūru, ieskaitot izdevumus par preces iegādi par augstāku cenu no cita komersanta, gadījumos, ja tiek apturēta nekvalitatīvas Preces iegāde no **Piegādātāja** un izmantošana *izglītojamo/klientu* ēdināšanā.
	5. Taru, kas tiek izmantota vairākkārtīgi, **Piegādātājs** nodod **Pircēja** lietošanā bez maksas. **Pircējam** tara tiek piegādāta kopā ar Precēm, saskaņā ar **Pircēju** pasūtījumu. Pēc minētās taras atbrīvošanas **Pircējs** atgriež taru **Piegādātājam**.
3. **Preču piegādes nosacījumi**
	1. **Piegādātājs** apņemas veikt regulāru Preču piegādi līguma darbības laikā savlaicīgi un kvalitatīvi, atbilstoši šī Līguma nosacījumiem un Latvijas Republikas spēkā esošajiem normatīvajiem aktiem.
	2. Preču piegādes vieta un par Preču pasūtījuma veikšanu un pieņemšanu atbildīgās personas:
		1. ***Iestādes nosaukums, juridiskā adrese,*** tālr.\_\_\_\_\_\_\_\_, fakss: \_\_\_\_\_\_\_\_ (par Preču pasūtījuma veikšanu un Preču pieņemšanu atbildīgā persona/nas: Vārds Uzvārds, tālr.\_\_\_\_\_\_\_\_\_\_\_\_\_\_\_, e-pasts:\_\_\_\_\_\_
	3. Preču pasūtījuma veikšanas kārtība Līguma izpildes laikā:
		1. **ne vēlāk kā vienu darba dienu iepriekš līdz plkst. 12.00** pirms Preču piegādes dienas (sk. loģistikas plānā (līguma \_\_. pielikums)) par pasūtījuma pieņemšanu atbildīgās personas no **Pircēja** puses sagatavo Preču pasūtījumu (turpmāk tekstā – Pasūtījums) un nosūta to elektroniski vai pa faksu, vai telefoniski piesaka **Piegādātāja** Līguma 11.2.punktā noteiktajam pārstāvim (turpmāk tekstā – **Piegādātāja** pārstāvis);
		2. Pasūtījuma saņemšanu **Piegādātājs** apstiprina elektroniski vai pa faksu. Ja **Pircējs** apstiprinājumu nav saņēmis, tas sazinās ar **Piegādātāju** un nepieciešamības gadījumā Pasūtījumu veic atkārtoti, ja tas nav saņemts;
		3. Ja Piegāde tiek veikta ārpus noteiktā laika, **Pircējs** var atteikties no Preces pieņemšanas. Neatkarīgi no tā, vai produkcija tiek vai netiek pieņemta, **Pircējs** par to sastāda aktu. Atkārtotas Piegādes laika kavējuma gadījumā līgums var tikt lauzts.
		4. Par pasūtījuma pieņemšanu atbildīgā persona no **Pircēja** puses Pasūtījumu veic atbilstoši Tehniskajā – finanšu piedāvājumā (Līguma 1.pielikums) attiecīgajam periodam ietverto Preču sarakstam un apjomam.
		5. Tehniskajā – finanšu piedāvājumā (Līguma 1.pielikums) attiecīgajam periodam ietverto Preču apjomi katrā pozīcijā vienas iepirkuma priekšmeta daļas ietvaros var tikt samazināti Līguma izpildes laikā.
	4. Preču piegādes kārtība Līguma izpildes laikā:
		1. **Piegādātājs** nodrošina Pasūtījuma piegādi Pasūtījumā norādītajā Preču **piegādes vietā loģistikas plānā (Līguma \_\_\_.pielikums) noteiktajās piegādes dienās un piegādes laikos**, bet ne vēlāk kā nākamajā darba dienā pēc pasūtījuma veikšanas.
		2. Pēc Pasūtījuma piegādes Preču piegādes vietā, **Piegādātāja** pilnvarotā persona iesniedz par pasūtījuma pieņemšanu atbildīgajai personai no **Pircēja** puses aizpildītu un parakstītu Preču rēķinu. Prece uzskatāma par piegādātu ar Preču rēķina abpusēju parakstīšanas brīdi.
	5. Preču pieņemšanas - nodošanas kārtība Līguma izpildes laikā:
		1. Preču piegādes vietā par pasūtījuma pieņemšanu atbildīgā persona no **Pircēja** puses pārbauda piegādāto Preču kvalitāti un daudzumu, to atbilstību Pasūtījumam (sortiments, apjoms, kvalitāte, cena par vienību, u.tml.), rēķinam un Līgumam;
		2. Gadījumos, kad pēc Preču piegādes tiek konstatēti Preču defekti un/vai bojājumi, kā arī neatbilstība Pasūtījumam vai citām šajā Līgumā noteiktajām prasībām (turpmāk tekstā – Preču trūkumi), par pasūtījuma pieņemšanu atbildīgā persona no **Pircēja** puses sagatavo un nosūta aktu pa faksu vai e-pastu **Piegādātāja** pārstāvim. Šādā gadījumā:
			1. **Piegādātājam**, tajā pašā dienā pēc akta saņemšanas nekavējoties jāierodas pie **Pircēja** Preces piegādes vietā vai telefoniski jāsakontaktējas ar par pasūtījuma pieņemšanu atbildīgo personu no **Pircēja** puses. **Piegādātāja** neierašanās gadījumā, iepriekš sniedzot operatīvo informāciju pa tālruni atbildīgajai personai no **Piegādātāja** puses, **Pircējam** ir tiesības sastādīt aktu bez **Piegādātāja** piedalīšanās;
			2. ja konstatētie trūkumi ir pamatoti, **Piegādātājam** bez papildu samaksas tie jānovērš **Pircēja** pārstāvja noteiktajā termiņā **(kas nav ilgāks par 2 stundām)** un jāapmaina Preci pret kvalitatīvu pēc Līguma 3.5.2.punktā minētā akta sastādīšanas un nosūtīšanas **Piegādātāja** pārstāvim;
			3. ja **Piegādātājs** konstatētos trūkumus nenovērš **Pircēja** pārstāvja noteiktajā termiņā pēc akta sastādīšanas un nosūtīšanas **Piegādātāja** pārstāvim, **Pircējs** ir tiesīgs piemērot līgumsodu saskaņā ar šī Līguma 5.sadaļu.
		3. **Pircējam** ir tiesības nepieņemt **Piegādātāja** piegādātās Preces, kas neatbilst Pasūtījumam vai Līguma noteikumiem.

1. **Līguma summa un norēķinu kārtība**
	1. Līguma kopējā summa ir **EUR ............... (...........*euro* *un.......* *centi*),** neieskaitot pievienotās vērtības nodokli (PVN). PVN tiek maksāts Latvijas Republikas likumdošanā noteiktajā apmērā un kārtībā.
	2. Līguma summā ietilpst visas ar Preču piegādi (pārdošana, transportēšana un izkraušana, nodevas, nodokļi u.c.) saistītās izmaksas, kā arī visas ar to netieši saistītās izmaksas.
	3. Līguma izpildes laikā samaksas apmērs par Preču piegādes vietā piegādātajām Precēm tiek aprēķināts saskaņā ar **Piegādātāja** Tehniskajā - finanšu piedāvājumā (Līguma 1.pielikums) norādītajām vienības cenām un Pasūtījumā norādītajiem daudzumiem.
	4. **Līguma 1.pielikumā norādītās vienību cenas ir nemainīgas visā Līguma darbības laikā**.
	5. Ja piegādāta nekvalitatīva vai Līguma noteikumiem neatbilstoša Prece, par ko Līgumā noteiktā kārtībā sastādīts akts, norēķināšanās par Preci notiek pēc tās apmaiņas pret kvalitatīvu un atbilstošu Līguma noteikumiem. Šajā gadījumā Puses var vienoties par ātri bojājošās produkcijas pārcenošanu no 10% līdz 50% no piedāvājumā noteiktās cenas par vienu vienību.
	6. Apmaksa par Preču piegādes vietā piegādātajām Precēm tiek veikta **30 (trīsdesmit)** darba dienu laikā pēc Preču piegādes un rēķina apstiprināšanas, pārskaitot attiecīgo summu uz **Piegādātāja** norādīto bankas kontu, izņemot gadījumu, kad saskaņā ar Līguma 3.5.2.punktā noteikto kārtību tiek sastādīts akts vai saskaņā ar Līguma 5.1.punktā noteikto kārtību tiek pieprasīts līgumsods.
	7. **Pircējs** neapmaksā **Piegādātāja** rēķinu, ja par kādu no piegādātajām Precēm ir sastādīts akts, līdz brīdim, kamēr tiek novērstas aktā fiksētās neatbilstības **Pircēja** veiktā Pasūtījuma prasībām vai Līguma noteikumiem.
2. **Līgumsods**
	1. Gadījumā, ja **Piegādātājs** neizpilda saistības Līgumā paredzētajos termiņos un **Pircējs** rakstiski pieprasa no **Piegādātāja** maksāt līgumsodu, **Piegādātāj**s maksā **Pircējam** līgumsodu 0,5% (nulle komats pieci procenti) apmērā no nepiegādāto Preču summas par katru nokavēto dienu, bet ne vairāk kā 10% (desmit procenti) no Līguma kopējās summas bez PVN, pamatojoties uz **Pircēja** piestādīto rēķinu, ja minētais nokavējums radies **Piegādātāja** vai **Piegādātāja** Līguma izpildē iesaistītu trešo personu vainas dēļ.
	2. **Pircējam ir tiesības ieturēt līgumsodu no Piegādātājam neapmaksāto rēķinu summas.**
	3. Ja **Piegādātājs** ir piegādājis Līguma noteikumiem neatbilstošu produkciju un neapmaina to Līguma 3.5.2.2.apakšpunkta noteiktajā kārtībā, tas maksā **Pircējam** līgumsodu 0,5% (nulle komats pieci procenti) apmērā no Līguma prasībām neatbilstošās produkcijas summas, bet ne vairāk kā 10% (desmit procenti) no Līguma kopējās summas bez PVN, un atlīdzina visus radušos zaudējumus. Līgumsoda samaksa neatbrīvo **Piegādātāju** no saistību izpildes.
	4. Šā Līguma 5.1., 5.2. un 5.3. apakšpunktos noteiktā līgumsoda samaksa neatbrīvo Puses no saistību pilnīgas izpildes.
	5. Gadījumā, ja **Piegādātājs** nenodrošina Līguma 6.2.8., 6.2.10.punktā minēto prasību izpildi, tad maksā līgumsodu EUR 50,00 (piecdesmit euro) par katru konstatēto gadījumu. **Pircējs** ietur līgumsodu no ikmēneša maksājuma summas.
3. **Līgumslēdzēju atbildība, tiesības un pienākumi**
	1. **Pircēja** pienākumi un tiesības:
		1. pieņemt saskaņā ar šo Līgumu veikto Preču piegādi ar **Piegādātāju** saskaņotā laikā;
		2. veikt samaksu par Līguma termiņā veikto Preču piegādi saskaņā ar šā Līguma nosacījumiem;
		3. Pirms Preces pieņemšanas **Pircēja** atbildīgajai personai ir pienākums kontrolēt finanšu un tehniskajā piedāvājumā noteikto prasību izpildi;
		4. **Pircējs** ir tiesīgs papildus **Piegādātāja** norādītajai informācijai un iesniegtajiem dokumentiem veikt piegādātās Preces izcelsmes un kvalitātes pārbaudes, īpaši par:
			1. to, vai Līguma izpildē Preču piegādes vietās (līguma 3.2.punkts) tiek piegādāts tehniskajā piedāvājumā norādītais bioloģiskās lauksaimniecības, nacionālās pārtikas kvalitātes shēmas vai lauksaimniecības produktu integrētās audzēšanas prasībām atbilstošs produktu īpatsvars *(ja attiecas)*;
			2. to, vai Līgumā izpildē tiek ievērots Zemkopības ministrijas izstrādāto vietējo augļu un dārzeņu pieejamības kalendārs *(ja attiecas)*;
			3. piegādātās Preces izcelsmi un kvalitāti, un to, vai piegādātā prece ir atbilstoši marķēta;
			4. to, kā tiek izpildīti citi Līguma nosacījumi.
		5. Līguma 3.2.punktā norādītajās Preču piegādes vietās tiek glabātas preču pavadzīmes, kas atspoguļo produkta iegādes izsekojamību no Līguma 1.pielikumā noteiktajiem audzētājiem un ražotājiem.
		6. Līguma 3.2.punktā norādītās Preču piegādes vietas nodrošina, ka piegādātie produkti ar paaugstinātu kvalitāti tiek glabāti nodalīti no citiem pārtikas produktiem.
		7. **Pircēja** pārstāvji ir tiesīgi līguma izpildes laikā, jebkurā brīdī ierasties līguma 3.2.punktā norādītajās Preču piegādes vietās un pieprasīt līguma 6.1.5.punktā noteiktos un citus nepieciešamos dokumentus. Pārstāvību apliecina rakstiska pilnvara vai rīkojuma dokuments. Nepieciešamības gadījumā **Pircējs** var pieaicināt speciālistus un ekspertus.
	2. **Piegādātāja** pienākumi un tiesības:
		1. piegādāt Preces saskaņā ar Līguma nosacījumiem un Līgumā norādītajā termiņā;
		2. saņemt samaksu par atbilstoši Līguma nosacījumiem veikto Preču piegādi saskaņā ar šā Līguma nosacījumiem;
		3. ja **Piegādātājs** piegādājis nekvalitatīvu produkciju, tad tas uz sava rēķina apmaina produkciju pret jaunu un kvalitatīvu Līgumā noteiktajā termiņā;
		4. transportlīdzekļiem, ar kuriem tiks nodrošināta Preces piegāde, jānodrošina vispārējas higiēnas prasības un konkrētā produkta pārvadāšanai nepieciešamā temperatūra, nodrošinot nemainīgu pārtikas produkta kvalitāti piegādes laikā. Piegādātās Preces marķējumā sniegtajai informācijai jābūt labi redzamai un saprotamai, tai objektīvi jāatspoguļo Preces drošums vai nekaitīgums un kvalitāte. Marķējumā sniegtā informācija nedrīkst piedēvēt Precei īpašības, kādas tai nepiemīt, kā arī maldināt **Pircēju**, ka Precei piemīt kādas specifiskas īpašības, ja tādas īpašības piemīt visām attiecīgā veida Precēm;
		5. Preces marķējumam jābūt neizdzēšamam. Marķējumā sniegtajai informācijai jābūt skaidrai, to nedrīkst aizsegt ar citu rakstveida informāciju, attēlu vai uzlīmi;
		6. Preces iepakojuma marķējumam jāatbilst MK 03.03.2015. noteikumiem Nr.115 “Prasības fasētas pārtikas marķējumam” prasībām;
		7. **Piegādātājam**, ja tas pats nav bioloģiskās lauksaimniecības, nacionālās pārtikas kvalitātes shēmas vai lauksaimniecības produktu integrētās audzēšanas prasībām atbilstošu produktu ražotājs vai audzētājs, attiecībā uz produktiem, kuri atbilst minētajām prasībām, ir pienākums iesniegt **Pircējam** ražotāju un audzētāju sarakstu, norādot to kontaktinformāciju, un ar ražotāju vai audzētāju noslēgto līgumu par sadarbību ar attiecīgo **Piegādātāju** pārtikas produktu piegādes Līguma izpildē;
		8. **Piegādātājs** ir pienākums nodrošināt, lai uz tās Preču iepakojuma, kura atbilst bioloģiskās lauksaimniecības, nacionālās pārtikas kvalitātes shēmas vai lauksaimniecības produktu integrētās audzēšanas prasībām piegādes brīdī ir atbilstoša norāde (marķējums), kā arī piegādāt tehniskajā piedāvājumā norādīto bioloģiskās lauksaimniecības un nacionālās pārtikas kvalitātes shēmas prasībām atbilstošu produktu īpatsvaru.
		9. **Piegādātāja** personālu, kuru tas iesaistījis līguma izpildē un par kuru sniedzis informāciju **Pircējam** un kura kvalifikācijas atbilstību izvirzītajām prasībām pasūtītājs (iepirkuma veicējs) ir vērtējis, kā arī apakšuzņēmējus, uz kuru iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām *(ja tādi ir)* (līguma pielikums Nr.\_\_), pēc līguma noslēgšanas drīkst nomainīt tikai ar **Pircēja** rakstveida piekrišanu, ievērojot Publisko iepirkumu likuma prasības.
		10. Nodrošinot iespēju veikt Līguma 6.1.4.punktā noteiktās kvalitātes pārbaudes, **Piegādātājs** nodrošina, ka:
			1. Līguma izpildei nepieciešamie pārtikas produkti ar paaugstinātu kvalitāti tiek piegādāti nodalīti no citiem nepieciešamajiem produktiem *(ja tādi ir);*
			2. produkti, kas atbilst bioloģiskās lauksaimniecības, nacionālās pārtikas kvalitātes shēmas un lauksaimniecības produktu integrētās audzēšanas prasībām, ir attiecīgi marķēti *(ja tādi ir)*;
			3. produkti, kas atbilst bioloģiskās lauksaimniecības, nacionālās pārtikas kvalitātes shēmas un lauksaimniecības produktu integrētās audzēšanas prasībām, tiek iegādāti no Līguma 1.pielikumā noteiktajiem audzētājiem un ražotājiem *(ja tādi ir)*;
			4. Preču pavadzīmēs tiek norādīta informācija, kas nodrošina produktu ar paaugstinātu kvalitāti izsekojamību (izcelsmes valsts, kvalitātes marķējuma kodi, sertifikāta Nr., lēmuma Nr. u.c.).
4. **Nepārvaramā vara**
	1. Šā Līguma izpratnē Nepārvarama vara nozīmē notikumu, kas ir ārpus Puses pamatotas kontroles un kas padara Pusei savu, no šā Līguma izrietošo, saistību izpildi par neiespējamu.
	2. Puses nespēja pildīt kādu no savām saistībām saskaņā ar Līgumu netiks uzskatīta par šā Līguma laušanu vai saistību nepildīšanu, ja Puses saistību nepildīšana izriet no Nepārvaramas varas notikuma, ja Puse, kuru ietekmējis šāds notikums: (a) ir veikusi visus pamatotos piesardzības pasākumus, veltījusi nepieciešamo uzmanību un spērusi pamatotos alternatīvos soļus, lai izpildītu šā Līguma noteikumus, un (b) ir informējusi otru Pusi pēc iespējas ātrāk par šāda notikuma iestāšanos.
	3. Jebkurš periods, kurā Pusei saskaņā ar šo Līgumu ir jāveic kāda darbība vai uzdevums, ir pagarināms par periodu, kas pielīdzinās laikam, kurā Puse nespēja veikt šādu darbību Nepārvaramas varas ietekmē.
	4. Ja šajā punktā minētie apstākļi turpinās ilgāk par 1 (vienu) mēnesi, Pusēm jāvienojas par saistību izpildes atlikšanu, izbeigšanu vai turpināšanas procedūru.
5. **Līguma darbības termiņš**
	1. Šis Līgums **stājas spēkā parakstīšanas dienā un ir spēkā līdz saistību izpildei vai līdz brīdim, kad stājas spēkā atklātā konkursa rezultātā noslēgtie līgumi, atkarībā no tā, kurš no apstākļiem iestājas pirmais.**
6. **Līguma grozīšana un izbeigšana**
	1. Līgumu var grozīt, papildināt vai mainīt Līguma nosacījumus (izņemot Līgumā iekļauto Preču kvalitāti un iepirkumam piedāvāto maksimālo vienības izcenojumu), lai tā izpilde būtu Pusēm izdevīga, noformējot rakstisku Pušu vienošanos, kas kļūst par šī Līguma neatņemamu sastāvdaļu. Jebkuri līguma grozījumi izdarāmi ievērojot Publisko iepirkumu likuma 61.pantā noteikto, un Līgumā vai vispārīgajā vienošanās tieši paredzētos gadījumus.
	2. Ja **Piegādātājs** nepilda vai pārkāpj šā Līguma noteikumus, **Pircējs** vienpusējā kārtā ir tiesīgs izbeigt šo Līgumu, paziņojot par to rakstiski **Piegādātājam** 7 (septiņas) dienas iepriekš, pie nosacījuma, ka vispārīgā vienošanās noslēgta ar trim vai diviem pretendentiem. Ja vispārīgā vienošanās noslēgta ar vienu pretendentu, **Pircējs** vienpusējā kārtā ir tiesīgs izbeigt šo Līgumu, paziņojot par to rakstiski **Piegādātājam** 30 (trīsdesmit) dienas iepriekš.
	3. **Puses var lauzt Līgumu, savstarpēji rakstveidā vienojoties, pirms Līguma darbības termiņa beigām.**
	4. **Pircējs var vienpusēji lauzt šo Līgumu gadījumā, ja:**
		1. **Piegādātājs** nav piegādājis produkciju **Pircēja** pieprasītajā laikā divas vai vairāk reizes;
		2. **Piegādātājs** divas vai vairākas reizes piegādā neatbilstošu produkciju. Par neatbilstošu šai Līgumā tiek uzskatīta Tehniskajam-finanšu piedāvājumam (Līguma 1.pielikums) neatbilstoša produkcija, tās kvalitāte un iepakojums, produkcijas cena, vai pārtikas aprites prasību neievērošana;
		3. **Piegādātājs** divas vai vairākas reizes nav ievērojis produkcijas glabāšanas, iesaiņojuma, transportēšanas vai Preces nodošanas – pieņemšanas prasības;
		4. ja **Piegādātājs** ir piegādājis Līguma noteikumiem neatbilstošu Preci un nav to apmainījis Līguma 3.5.apakšpunktā noteiktajā kārtībā vai nocenojis;
		5. pamatojoties uz finanšu līdzekļu nepiešķiršanu, sakarā ar ekonomisko situāciju valstī.
	5. **Piegādātājs** var vienpusēji lauzt šo Līgumu, paziņojot par to rakstiski **Pircējam** 7 (septiņas) dienas iepriekš, ja tas kavē piegādātās produkcijas apmaksas termiņu vairāk par 10 (desmit) dienām, pie nosacījuma, ka vispārīgā vienošanās noslēgta ar trim vai diviem pretendentiem. Ja vispārīgā vienošanās noslēgts ar vienu pretendentu, **Piegādātājs** vienpusējā kārtā ir tiesīgs izbeigt šo Līgumu, paziņojot par to rakstiski **Pircējam** 30 (trīsdesmit) dienas iepriekš.
	6. Izbeidzot Līgumu saskaņā ar Līguma 9.4.1. – 9.4.5.apakšpunktu Līgums uzskatāms par izbeigtu 6. (sestajā) dienā pēc **Pircēja** vai **Piegādātāja** paziņojuma par atkāpšanos (ierakstītā vēstule) izsūtīšanas dienas.
	7. Puses ir atbildīgas par līgumsaistību neizpildi atbilstoši LR Civillikumam.
	8. Puses ir atbrīvotas no atbildības par šo Līgumu, ja līgumsaistību izpilde ir kļuvusi neiespējama no abām Pusēm neatkarīgu nepārvaramas varas apstākļu dēļ.
	9. Ja **Pircējs** vienpusēji atkāpjas no līguma saskaņā ar 9.4.1.–9.4.5.punktiem, **Piegādātājs** 10 (desmit) darba dienu laikā pēc **Pircēja** paziņojuma par vienpusēju atkāpšanos no līguma saņemšanas maksā **Pircējam** līgumsodu EUR 1000 (viens tūkstotis *euro*) apmērā. **Pircējs** ietur līgumsodu no kārtējās maksājuma summas.
7. **Strīdu izskatīšanas kārtība**
	1. Puses pieliks visa pūles, lai atrisinātu visus strīdus, kas izriet vai rodas saistībā ar šo Līgumu vai tā interpretāciju.
	2. Jebkuru strīdu Pušu starpā par jautājumiem, kas izriet no šī Līguma un ko neizdodas atrisināt 30 (trīsdesmit) dienu laikā pēc tam, kad viena no Pusēm saņēmusi otras Puses pieprasījumu strīda risinājumam, **Pircējs** un **Piegādātājs** ir tiesīgs vērsties tiesā. Strīda risināšana notiks saskaņā ar Latvijas Republikā spēkā esošajiem normatīvajiem aktiem.
8. **Citi noteikumi**
	1. Par pasūtījuma pieņemšanu atbildīgās personas no **Pircēja** puses (Līguma 3.2.punkts) katrā piegādes vietā ir atbildīgas par:
		1. Pasūtījumu veikšanu atbilstoši šā Līguma noteikumiem;
		2. Pasūtījumu izpildes termiņu ievērošanu un kontroli;
		3. Pasūtījumu trūkumu novēršanas kontroli un koordinēšanu;
		4. Preču pieņemšanu un akta sastādīšanu atbilstoši šā Līguma noteikumiem;
		5. Informēšanu par problēmām Līguma izpildē.
	2. Līguma izpildei **Piegādātājs** nosaka šādu atbildīgo pārstāvi:

|  |
| --- |
| **Piegādātāja** pārstāvis:............................................................Tālrunis: ...............Fakss: ...................Mob. tālr. .................E-pasts: ...................................Adrese: .......................................................... |

* 1. **Piegādātājs** nosaka, ka tā pārstāvis ir atbildīgs par:
		1. Preču piegādes organizēšanu atbilstoši šā Līguma noteikumiem;
		2. Darbības koordinēšanu šā Līguma ietvaros;
		3. Rēķinu sagatavošanu;
		4. Pasūtījumu izpildes termiņu ievērošanu un kontroli;
		5. Pasūtījumu trūkumu novēršanas kontroli un koordinēšanu;
		6. Risinājumu rašanu Līguma izpildes problēmu novēršanai.
	2. Lai nodrošinātu šajā Līgumā noteikto saistību pilnīgu izpildi, šajā Līgumā noteiktos pienākumus Puses var pilnvarot veikt darbiniekus, kas nav norādīti šajā Līgumā, katrā attiecīgajā gadījumā rakstiski informējot otru Pusi.
	3. Ja kāds no šā Līguma noteikumiem zaudē juridisku spēku, tad tas neietekmē pārējo šā Līguma noteikumu spēkā esamību.
	4. Pusēm ir jāinformē vienai otra 1 (vienas) nedēļas laikā par savu rekvizītu (nosaukuma, adreses, norēķinu rekvizītu u.tml.) maiņu rakstiski, to apstiprinot ar parakstu. Šādā gadījumā atsevišķi Līguma grozījumi netiek gatavoti.
	5. Puses apņemas neizpaust trešajām personām konfidenciālo informāciju, kas tām kļuvusi zināma, pildot šā Līguma noteikumus, bez abpusējas saskaņošanas.
	6. Līgums sastādīts latviešu valodā 2 (divos) oriģinālos eksemplāros, un abi eksemplāri ir ar vienādu juridisko spēku. Viens no Līguma eksemplāriem atrodas pie **Pircēja**, bet otrs – pie **Piegādātāja**.
	7. Iepirkuma „Pārtikas produktu piegāde Daugavpils pensionāru sociālās apkalpošanas teritoriālajam centram” (iepirkuma identifikācijas Nr. DPD 2018/121) nolikums un **Piegādātāja** piedāvājums attiecīgajam periodam ir Pusēm saistošs šā Līguma izpildē.
	8. Līguma pielikumi ir šā Līguma neatņemamas sastāvdaļas.

**12. Pušu rekvizīti**

|  |  |
| --- | --- |
| **Pircējs:** | **Piegādātājs:** |
|  |  |

1. Minēto informāciju norāda, jo saskaņā ar izmaiņām paziņojumu par rezultātiem veidlapās Publisko iepirkumu vadības sistēmā, pasūtītājam paziņojumā par rezultātiem ir jānorāda informācija par to, vai iepirkumā piedāvājumus ir iesnieguši tādi uzņēmumi, kas atbilst mazā vai vidējā uzņēmuma definīcijai <https://www.iub.gov.lv/lv/node/98> [↑](#footnote-ref-2)